
*57. számú előterjesztés*

Telekkiegészítés vásárlási kérelem

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző |

**Tisztelt Képviselő-testület!**

Werner Miklós kérelemmel fordult az Önkormányzathoz, hogy az ingatlanja mellett fekvő önkormányzati tulajdonú ingatlan egy részét megvásárolnák a saját ingatlanuk bővítése céljából.



Bátaszék Város Önkormányzata Képviselő-testületének a helyi építési szabályzatról szóló 13/2020. (VII. 14.) Önkormányzati rendelete 27.§ alapján

* „V” jelű övezetekbe a vízgazdálkodással kapcsolatos területek tartoznak (különösen az állandó vízfolyások, az árkok, a vízmű területek és a tavak).
* „V-1” jelű övezetbe az állandó vízfolyások, jelentősebb árkok területe tartozik. Az övezetben csak a vízügyi jogszabályokban megengedett vízkárelhárítási létesítmények helyezhetők el.

A nagyvízi meder, a parti sáv, a vízjárta és a fakadó vizek által veszélyeztetett területek használatáról, hasznosításáról, valamint a folyók esetében a nagyvízi mederkezelési terv készítésének rendjére és tartalmára vonatkozó szabályokról szóló 83/2014. (III. 14.) Korm. rendelet 2. § szerint a vízgazdálkodási szakfeladatok ellátására, a meder megközelítésére közcélú vízilétesítmények partvonalától számított 3 méterig parti sáv használható.

Figyelemmel arra, hogy az érintett ingatlan melletti „V-1” övezetbe tartozó ingatlanon található a Cigány árok, amelynek partvonala és az ingatlan határa között több mint 3 m szélességű terület található, ezért javasoljuk a partvonal 3 méteren túli területének leválasztását, továbbá az így leválasztott terület telekkiegészítésként történő értékesítését.

Az adás-vételi szerződés megkötéséig az alábbi feladatok elvégzése szükséges:

* „V-1” jelű övezetből területrészekre vonatkozóan telekmegosztás/ok készítése,
* a telekmegosztás átvezetése/övezeti átsorolás a rendezési terv részein annak módosításával,
* rendeltetés mód változtatás,
* vagyonkataszterben forgalomképes vagyonelemmé történő átsorolás.

***H a t á r o z a t i j a v a s l a t :***

**A V-1” jelű övezetbe tartozó ingatlanrész értékesítésének előkészítésére**

Bátaszék Város Önkormányzata Képviselő-testületének - a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere;

1. egyetért a „V-1” jelű övezetbe tartozó 261/46 hrsz.-ú ingatlan partvonala 3 méteren túli területének leválasztásával,
2. felkéri a Hivatal jegyzőjét az érintett ingatlanrész eladásához szükséges előkészítés megkezdésére.

*Határidő:* 2021. április 30.

*Felelős*: Kondriczné dr. Varga Erzsébet jegyző

(az előkészítési folyamat lebonyolításáért)

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár